《南丰道中》
宋代·黄文雷

此路通南国，于今人少行。
遗民依庙住，旷野用锄耕。
古木刀痕熟，空山鬼炎惊。
犹闻宿师处，仓猝又招兵。

作者简介：黄文雷，字希声，号看云，南城（今属江西）人。理宗淳祐十年（一二五○）进士，辟为酒官。舟归次严陵滩，溺死。有《看云小集》。事见明正德《建昌府志》卷一五。　黄文雷诗，以汲古阁影宋抄《南宋六十家小集》本为底本，校以清顾氏读画斋刊《南宋群贤小集》本（简称群贤集）及《两宋名贤小集》本（简称名贤集）。新辑集外诗附于卷末。